Referat fra Ekstraordinær generalforsamling mandag d 21 juni 2021 kl. 19.00 i forbindelse med ordinær generalforsamling.

Der er fremmødt 12 parceller kl. 19.00 og 13 parceller kl, 19.15 ud af foreningens 80 parceller. Der skulle stemmes om forslag vedr. indskrives i vedtægterne pr. 21 juni 2021.

**Indkommende forslag (2):**

**Forslagstiller:**

Bestyrelsen (Thomas – Havrevænget 5)

**Forslag:**

Tilføjelse til vedtægter gælder §13 både til forslag 2, 3, 4

 Iflg. § 13 På generalforsamlingen afgøres de forlagte sager ved simpel stemmeflerhed. Til forandring af vedtægterne eller tilføjelser til disse, samt beslutning om opløsning af foreningen, kræves dog, at mindst halvdelen af medlemmerne er tilstede og beslutningen træffes med mindst to tredjedele af de afgivende stemme beslutningen vedtaget med et sådan flertal, uden halvdelen af medlemmerne er til stede, indkaldes med 14 dags varsel en ny generalforsamling, på hvilken den først tagne beslutning endeligt kan vedtages med to tredjedele af de afgivende stemmer uden hensyn til antallet af de fremmødte medlemmer.

§15

Foreningens bestyrelse består af 5 personer, valgt blandt foreningens medlemmer. Derudover vælges for 1 år ad gangen 2 bestyrelses suppleanter, 2 revisorer og 1 revisorsuppleant. Bestyrelsesmedlemmer vælges for 2 år ad gangen og afgår efter tur med 3 på ulige år og 2 på lige år. Bestyrelsen konstituerer sig selv med formand, kasserer, næstformand, sekretær og materielforvalter. **Bestyrelsen modtager ”bestyrelses vederlag” som svare til det årlige kontingent en gang om året i juni måned.**

**Blev enstemmigt vedtaget.**

 **12 parceller var for**

 **0 parceller imod**

 **0 parceller hverken for eller i mod**

**Indkommende forslag (3):**

**Forslagstiller:**

Bestyrelsen (Thomas – Havrevænget 5)

**Forslag:**

Tilføjelse til vedtægter:

§17

Bestyrelsesmøder afholdes så ofte, formanden eller i hans fravær næstformanden finder det fornødent, eller to af bestyrelsesmedlemmerne forlanger det.

På bestyrelsesmøderne leder formanden eller i hans fravær næstformanden mødet.

På bestyrelsesmøderne træffes beslutninger ved almindelig stemmeflerhed. For at beslutningerne skal have gyldighed, må i det mindste 3 af bestyrelsens medlemmer være til stede på mødet.

Der udfærdiges et referat efter afholdt bestyrelsesmøde, som godkendes og underskrives på næste bestyrelsesmøde. Referatet opbevares hos formanden.

Bestyrelsen kan nedsætte udvalg, hvis beslutninger, for at være bindende for foreningen, skal forelægges bestyrelsen til godkendelse. **Møde afholder modtager 200 kr i møde vederlag for afholdt møde/forplejning.**

**Blev enstemmigt vedtaget.**  **13 parceller var for**

 **0 parceller imod**

 **0 parceller hverken for eller i mod**

**Indkommende forslag (4):**

**Forslagstiller:**

Bestyrelsen (Thomas – Havrevænget 5)

**Forslag:**

Rettelse vedtægter:

§6

Indlemdelsesgebyret er kr. 200,00

Det årlige medlemskontingent fastsættes ved den ordinære generalforsamling og opkræves helårs vis forud, med seneste betaling 1. juni. **Ved for sen betaling udsendes rykker til den pågældende parcel. Hvis kontingentet efter anden rykker stadig ikke er betalt, forbeholder bestyrelsen sig ret til at sende beløbet til inkasso efter forudgående advis. Udgifter til inkasso pålægges parcellen. Alternativt kan bestyrelsen beslutte at lade det restancen indgå som skyldigt beløb på parcellen, som opkræves ved medlems ophør, og overdragelse af parcellen.**

Så længe det på generalforsamlingen er vedtaget af have snerydnings ordning, er parcellerne forpligtet til at deltage i denne. **Ved for sen betaling udsendes rykker til den pågældende parcel. Hvis kontingentet efter anden rykker stadig ikke er betalt, forbeholder bestyrelsen sig ret til at sende beløbet til inkasso efter forudgående advis. Udgifter til inkasso pålægges parcellen. Alternativt kan bestyrelsen beslutte at lade det restancen indgå som skyldigt beløb på parcellen som opkræves ved medlems ophør, og overdragelse af parcellen.**

Refusion af betalt kontingent finder ikke sted, hvad enten medlemskabet skyldes dødsfald eller salg af ejendom.

**Blev enstemmigt vedtaget** **13 parceller var for**

 **0 parceller imod**

 **0 parceller hverken for eller i mod**